Tentera Laut Perancis

Tentera Laut Perancis (, "marin nasional"), gelaran tidak rasmi , adalah pasukan maritim dalam Angkatan Tentera Perancis. Sejarahnya boleh dijejak sehingga tahun 1624, ia merupakan salah sebuah angkatan tentera laut tertua dunia dan mengikut sejarah memainkan peranan penting dalam membentuk Empayar koloni Perancis. Seawal penubuhan lagi, peranannya telah ditakrifkan sebagai mengekalkan kecerdasan, melindungi penduduk, mencegah krisis, mencelah bilamana perlu bagi membina semula keamanan, dan menyuarakan sebarang ancaman terhadap kepentingan utama Perancis. Marine nationale merangkumi empat cawangan, iaitu Force d'Action Navale, Forces Sous-marines, Aeronavale dan Fusiliers Marins (termasuk Commandos de Marine). Selaku tentera laut lepas Marine nationale mengendalikan pelbagai kapal tempur, termasuk sebuah kapal pengangkut pesawat berkuasa nuklear (Charles de Gaulle), 6 buah kapal selam nuklear, 4 buah Kapal selam peluru berpandu balistik, kapal-kapal frigat, bot-bot peronda dan kapal-kapal sokongan. Tentera Laut Perancis tidak menggunakan imbuhan awalan bagi menamakan kapal-kapalnya (sebagai contoh, HMS atau KD). Wartawan asing kadangkala menggunakan imbuhan "FS" (bagi "French Ship") atau FNS (bagi "French Navy Ship"); bagaimanapun ini tidak rasmi.

Menjelang Jun 2014, Tentera Laut Perancis mempunyai sejumlah 36,776 anggota tetap. Elemen simpanan Tentera Laut Perancis mengandungi 4,827 anggota dari Rizab Operasi.

Cogan kata Tentera Laut Perancis ialah Honneur, Patrie, Valeur, Discipline ("Maruah, Tanah air, Berani, Disiplin"). Moto ini boleh ditemui di geladak setiap kapal Tentera Laut Perancis. Ketua Turus Tentera Laut Perancis (chef d'état-major de la Marine, akronim CEMM) yang terkini ialah Amiral Bernard Rogel.

Lihat juga
Tentera Darat Perancis
Tentera Udara Perancis

Rujukan

Bacaan lanjut

 Maria Petringa, Brazza, A Life for Africa, Bloomington, IN: AuthorHouse, 2006. ISBN 978-1-4259-1198-0.  A biography of French naval officer, explorer of Africa, and human rights activist Pierre Savorgnan de Brazza, including a detailed description of his years on the training ship Borda, and his experiences at the French Ministry of the Navy on rue Royale, in Paris.

Pautan luar

  Marine nationale—Official site
  French Navy 2011—Guide Book
  French Navy 2011—Information File
  Net-Marine—A well documented database on French navy.
  Mer & Marine—Main website on French maritime affairs (only in French)
  Alabordache—French Navy
  Pictorial feature on the period 1850–1916; from BigBadBattleships.com: lavishly illustrated.
  French Fleet Air Arm, about French naval aviation.
  French Navy in World War 1, including warship losses

Tentera Perancis
Perancis